Moderne forsvar

Moderne forsvar er en halvåpen sjakkåpning (ECO: B06) som defineres av åpningstrekkene 
1.e4 g6. 

Som regel følges dette opp med 2.d4 Lg7. Åpningen er svært nært knyttet til jugoslavisk (1.e4 d6), og de to åpningene kan ofte gå over i hverandre. I moderne forsvar pleier imidlertid svart å utsette ...Sf6 trekket.

Ideen bak 1...g6 er å utvikle sortfelts-løperen til g7 der den vil herske over en lang diagonal og utøve press på sentrum. Da 1...g6 i seg selv ikke angriper sentrum får hvit sjansen til å okkupere sentrum tidlig i partiet, mens svart vil forsøke å angripe dette sentrumet. Moderne forsvar er derfor en «hypermoderne» åpning, som ikke ble regnet som fullverdig før ut på 1960-tallet.

Åpningen kalles også Robatsch-forsvar.

Kategori:Sjakkåpninger